CELEX: 32019D0470
Language: sk
Date: 2019-03-20 00:00:00
Title: Vykonávacie rozhodnutie Komisie (EÚ) 2019/470 z 20. marca 2019, ktorým sa zrušuje rozhodnutie 2005/779/ES o opatreniach na ochranu zdravia zvierat pred vezikulárnou chorobou ošípaných v Taliansku [oznámené pod číslom C(2019) 2045] (Text s významom pre EHP)

22.3.2019   
               
               
                  SK
               
               
                  Úradný vestník Európskej únie
               
               
                  L 80/49
               
            
         VYKONÁVACIE ROZHODNUTIE KOMISIE (EÚ) 2019/470
         z 20. marca 2019,
         ktorým sa zrušuje rozhodnutie 2005/779/ES o opatreniach na ochranu zdravia zvierat pred vezikulárnou chorobou ošípaných v Taliansku
         
            
               [oznámené pod číslom C(2019) 2045]
            
         
         (Text s významom pre EHP)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na smernicu Rady 90/425/EHS z 26. júna 1990 týkajúcu sa veterinárnych a zootechnických kontrol uplatňovaných v obchode v rámci Únie s určitými živými zvieratami a výrobkami s ohľadom na vytvorenie vnútorného trhu (1), a najmä na jej článok 10 ods. 4,
         keďže:
         
                     (1)
                  
                  
                     Rozhodnutie Komisie 2005/779/ES (2) bolo prijaté v nadväznosti na výskyt ohnísk vezikulárnej choroby ošípaných v Taliansku. Stanovujú sa v ňom pravidlá týkajúce sa zdravia zvierat, pokiaľ ide o vezikulárnu chorobu ošípaných, pre regióny tohto členského štátu, ktoré sú uznané ako regióny bez výskytu vezikulárnej choroby ošípaných, ako aj pre regióny tohto členského štátu, ktoré nie sú uznané za regióny bez výskytu tejto choroby.
                  
               
                     (2)
                  
                  
                     V Taliansku sa už niekoľko rokov vykonáva program eradikácie a monitorovania vezikulárnej choroby ošípaných s cieľom dosiahnuť, aby všetky jeho regióny mali štatút regiónov bez výskytu vezikulárnej choroby ošípaných.
                  
               
                     (3)
                  
                  
                     Taliansko predložilo Komisii nové informácie týkajúce sa štatútu regiónu Kalábria ako regiónu bez výskytu vezikulárnej choroby ošípaných, pričom preukázalo, že v uvedenom regióne došlo k eradikácii tejto choroby.
                  
               
                     (4)
                  
                  
                     Po preskúmaní informácií, ktoré predložilo Taliansko, a vzhľadom na priaznivé výsledky vyplývajúce z realizácie programu eradikácie a monitorovania by sa región Kalábria mal uznať ako región bez výskytu vezikulárnej choroby ošípaných.
                  
               
                     (5)
                  
                  
                     Keďže vezikulárna choroba ošípaných bola v súčasnosti eradikovaná vo všetkých regiónoch Talianska, rozhodnutie 2005/779/ES sa stalo zastaraným a malo by sa zrušiť.
                  
               
                     (6)
                  
                  
                     Opatrenia stanovené v tomto rozhodnutí sú v súlade so stanoviskom Stáleho výboru pre rastliny, zvieratá, potraviny a krmivá,
                  
               PRIJALA TOTO ROZHODNUTIE:
         
            Článok 1
            Rozhodnutie 2005/779/ES sa zrušuje.
         
         
            Článok 2
            Toto rozhodnutie je určené členským štátom.
         
         
            V Bruseli 20. marca 2019
            
               
                  Za Komisiu
               
               Vytenis ANDRIUKAITIS
               
                  člen Komisie
               
            
         
         
            (1)  Ú. v. ES L 224, 18.8.1990, s. 29.
         
            (2)  Rozhodnutie Komisie 2005/779/ES z 8. novembra 2005 o opatreniach na ochranu zdravia zvierat pred vezikulárnou chorobou ošípaných v Taliansku (Ú. v. EÚ L 293, 9.11.2005, s. 28).